Diari Oficial de la Generalitat Valenciana


Sumari del DOGV 6673, del 19-12-2011 (2011/12201)

RESOLUCIÓ de 12 de desembre de 2011, de l'Institut Valencià de Finances, per la qual s'establix el procediment de pagament del rendiment íntegre derivat de valors amb rendiment explícit, emesos per la Generalitat Valenciana, que cotitzen en el mercat autonòmic de deute públic en anotacions de la Generalitat en la Borsa de Valors de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6673

Data del DOGV
:   19-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12575


Data del document
:   12-12-2011

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * legislació
    * deute públic

RESOLUCIÓ de 12 de desembre de 2011, de l'Institut Valencià de Finances, per la qual s'establix el procediment de pagament del rendiment íntegre derivat de valors amb rendiment explícit, emesos per la Generalitat Valenciana, que cotitzen en el mercat autonòmic de deute públic en anotacions de la Generalitat en la Borsa de Valors de València. [2011/12082]  
La resolució de data 2 de novembre de 2009 de l'Institut Valencià de Finances constituïx el mercat autonòmic de deute públic en anotacions de la Generalitat en la Borsa de Valors de València, a fi de negociar valors de renda fixa emesos per la Generalitat i altres entitats de dret públic dins del seu àmbit territorial.  
El Reial Decret 1145/2011, de 29 de juliol, pel qual es modifica el Reglament General de les Actuacions i els Procediments de Gestió i Inspecció Tributària i de Desenvolupament de les Normes Comunes dels Procediments d'Aplicació dels Tributs, aprovat pel Reial Decret 1965/2007, de 27 de juliol, simplifica les obligacions formals per a efectuar el pagament de rendiments a favor dels inversors no residents i dels subjectes passius de l'Impost sobre Societats.  
A l'efecte de facilitar, en els supòsits així previstos en la normativa aplicable, el pagament dels interessos íntegres dels bons emesos per la Generalitat Valenciana que cotitzen en el mercat autonòmic de deute públic en anotacions de la Generalitat en la Borsa de Valors de València, es fa necessari regular un procediment que siga reconegut pel mateix mercat.  
D'acord amb tot l'exposat, resolc:  
  
Primer  
D'acord amb la nova redacció de l'article 44 del Reglament General de les Actuacions i els Procediments de Gestió i Inspecció Tributària i de Desenvolupament de les Normes Comunes dels Procediments d'Aplicació dels Tributs, aprovat pel Reial Decret 1065/2007, de 27 de juliol, després de la modificació pel Reial Decret 1145/2011, de 29 de juliol, i en relació amb els interessos dels bons emesos per la Generalitat Valenciana, negociats en el mercat autonòmic de deute públic en anotacions de la Generalitat en la Borsa de Valors de València, l'emissor o el seu agent de pagaments autoritzat pagarà en cada venciment i pel seu import íntegre a les entitats depositàries adherides al Servici d'Anotacions en Compte i Liquidació de la Borsa de Valors de València, els rendiments corresponents als valors que apareixen registrats en el seus comptes de tercers a favor de:  
a) No residents sense establiment permanent en territori espanyol.  
b) Subjectes passius de l'Impost sobre Societats, així com no residents amb establiment permanent en territori espanyol.  
De la mateixa manera, es pagaran, pel seu import íntegre, els rendiments corresponents als saldos que figuren registrats en el compte propi de les entitats depositàries adherides al Servici d'Anotacions en Compte i Liquidació de la Borsa de Valors de València.  
  
Segon  
A efectes del que s'ha previst en l'apartat primer, les entitats depositàries adherides al Servici d'Anotacions en Compte i Liquidació de la Borsa de Valors de València, hauran de presentar davant l'emissor, una declaració ajustada al model que s'inclou com a annex d'esta resolució, que d'acord amb el que conste en els seus registres continga la informació següent:  
a) Identificació dels valors.  
b) Import total dels rendiments.  
c) Import dels rendiments corresponents a contribuents de l'Impost sobre la Renda de les Persones Físiques.  
d) Import dels rendiments que d'acord amb el que s'ha previst en l'apartat primer d'esta resolució han de pagar-se pel seu import íntegre.  
  
Tercer  
1. La declaració mencionada en l'apartat anterior es presentarà abans de les 11.00 hores del dia hàbil anterior a la data de cada venciment d'interessos (d-1), i reflectirà la situació al tancament del mercat d'eixe mateix dia. S'admetrà la presentació per correu electrònic remés a la següent adreça: o per qualsevol altra via, cosa que no eximix les entitats depositàries de l'obligació de custòdia dels esmentats originals i de la seua posada a disposició de la Generalitat Valenciana a requeriment d'esta.  
2. La falta de presentació de la declaració per alguna de les entitats obligades en la data prevista en el paràgraf anterior determinarà, per a l'emissor o el seu agent de pagaments autoritzat, l'obligació de pagar els interessos que corresponguen a l'esmentada entitat per l'import líquid que resulte de l'aplicació del tipus general de retenció a la totalitat d'estos.  
Posteriorment, si dins dels 30 dies naturals a comptar des de la data de venciment dels interessos, l'entitat obligada presentara la corresponent declaració regulada en l'apartat segon, l'emissor o el seu agent de pagaments autoritzat procediran a pagar les quantitats retingudes en excés en un termini no superior a 15 dies naturals des de la recepció de la declaració.  
  
Quart  
1. La Generalitat Valenciana, a través del Servici d'Anotacions en Compte i Liquidació de la Borsa de Valors de València, pagarà el dia de venciment els interessos corresponents a les entitats depositàries de valors, segons la informació que estes trameten i de la procedent del Servici d'Anotacions en Compte i Liquidació de la Borsa de Valors de València, segons els procediments que té establit a estos efectes.  
  
2. Les entitats depositàries hauran de pagar, al seu torn, per compte de l'entitat emissora, l'import corresponent a cada un dels inversors, tenint en compte la informació facilitada per la mateixa entitat depositària, si és el cas, relativa a l'exclusió o aplicació de la retenció.  
  
  
Cinqué  
Allò previst en els apartats anteriors s'aplicarà sense perjudici de les obligacions d'informació establides amb caràcter general en la normativa tributària per als emissors, i també per a les entitats residents a Espanya que, en qualitat d'intermediaris financers, actuen com a depositaris dels bons emesos per la Generalitat Valenciana negociats en el mercat autonòmic de deute públic en anotacions de la Generalitat en la Borsa de Valors de València, en relació amb els contribuents de l'Impost sobre la Renda de les Persones Físiques, els subjectes passius de l'Impost sobre Societats i els contribuents de l'Impost sobre la Renda de no Residents amb establiment permanent a Espanya, que siguen titulars dels valors mencionats d'acord amb el que conste en els registres d'estes entitats.  
  
  
Sisé  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 12 de desembre de 2011.- El director general: Jorge Vela Bargues  
  
  
Annex  
  
Declaració global  
(Documentació referida a l'apartat 2 d'esta resolució)  
  
A: Generalitat Valenciana  
Institut Valencià de Finances  
Àrea de Mercat de Capitals  
  
  
Sr./Sra. ................amb número d'identificació fiscal ......................., en nom i representació de l'entitat ??.......(nota 1).............., amb número d'identificació fiscal..............i domicili a??...........d......................., en qualitat d'entitat adherida al SACL.  
  
  
DECLARE de conformitat amb el que s'ha establit en el Reial Decret 1.145/2011, de 29 de juliol, i d'acord amb el que consta en els nostres registres:  
Que amb codi ISIN........... de bons/obligacions de venciment ..............i cupó.......%, figuren anotats en els registres de tercers i per compte propi d'esta entitat, al tancament de les operacions del mercat del dia ....(nota 2)........, els següents saldos nominals, als quals corresponen interessos de venciment .......(nota 3)...  
  
a) Nominal total de la posició a nom de tercers i per compte propi: .......................... (nota 4)......euros.  
- A l'esmentat saldo correspon un rendiment íntegre de???.. (nota 4)....euros.  
  
b) Nominal total de la posició a nom de contribuents de l'Impost sobre la Renda de les Persones Físiques: ........................................... (nota 4)......euros.  
- A l'esmentat saldo correspon un rendiment íntegre de??... (nota 4)....euros.  
  
c) Nominal total al que, conforme a l'apartat 2 de l'article 44 del RD 1.065/2007, cal tornar l'excés de la retenció efectuada per no estar subjecte a la retenció. (resultat= a - b): ?????????????????????. (nota 4)... euros.  
- A l'esmentat saldo correspon un rendiment íntegre de.... (nota 4)....euros. (resultat =a - b)  
  
En aplicació de la normativa mencionada se sol·licita el reemborsament de les quantitats retingudes a compte dels rendiments de capital corresponents als inversors compresos en l'apartat c), segons la documentació justificativa en poder d'esta entitat.  
  
(Data)  
(Firma apoderada)  
  
  
Persona de contacte per a incidències: .......................................  
Telèfons per a incidències: ....................................  
  
Notes:  
(1) Número de registre de l'entitat en el SACL Borsa de València i nom.  
(2) Dia hàbil anterior al pagament real d'interessos  
(3) Dia teòric de pagament d'interessos.  
(4) Import en euros amb dos decimals.